Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 110

1. Témakörök bemutatása 1.1 A témák komplex, életszerû bemutatása 10-15 perces, logikusan felépített, árnyaltan megfogalmazott, szabadon, helyes hanglejtéssel érthetõen elõadott beszámolókban Legyen képes a témakörrõl önállóan, összefüggõen egy kb. 10 perces logikusan felépített átfogó beszámolót tartani, érintve a témakörben elõforduló számára fontos kérdések negatív és pozitív oldalát is. Legyen képes a német nyelvnek megfelelõ szó- és mondathangsúlyozásra, interferencia nélkül. Legyen képes a témakörnek megfelelõ alapos háttérismeret alapján a fellelhetõ problémák nagy részérõl önálló véleménynyilvánításra, logikus érvelésre. Legyen képes az témakört több irányból megközelíteni és a napi aktualitásokat kiemelni, elemezni.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes